user
ASTAAMAHA GUUL LAGU GAADHO:?


assistant
Dadka guulaysata waxa ay leeyihiin astaamo ama dhaqamo aad u fara badan dhaqamadaas ayaa u hor seedo in ay naftooda horumar gaadhsiiyaan kadibna caalamka wax ku soo kor dhiyaan, hadaba waxaan soo qaadan astaamahaas kuwoo ga ugu waawayn. astaamahan adigu naftaada ku dabiq si aad hormar la taaban karo u gaarto astaamahana waxaana ka mid ah:-

1. KALSOONI
Kalsooni: waxa weeyaan in aad u aragto naftaada mid wax soo saari karto ama wax soo kordhin karta guulna gaadhi karta. naftaada markaad ku kalsoonaato ayaa hiigsan kartaa waxaad rabto. waana furaha ugu muhiimsan ee guusha lagu gaadho.

‘Hal fure oo muhiim u ah guusha waa kalsoonida, hal fure oo muhiim u ah kalsooniduna waa diyaargarowga.’  Kalsoonidu waxaay ku siinaysaa awood aad hawl ku qabato taasina waxeey ku hor seedi kartaa in aad si dhib yar aad u guulaysato. Kalsoonidaas oo kuu horseeda horumar wayn taas oo kaa dhigaysa ruux ku haboon xaqiijinta hadafkiisa, 

naftaada oo aad ku kalsoonaataa waxaay ay kaa dhigaysaa mid wax walba qaban kara.
‘Hadii aad naftaada kalsooni siisid waxaad jiidi kartaa ku dhawaad wax walba.’

Naftaada ku kalsoonow waxaa aad ta qaannaa wax ka badan waxaa aad u malaynaysid in aad taqaaanid dadkana ku kalsoonow, in aad dadka ku kalsoonaato waa shay loo baahan yahay maxaayeelay hadaadan dadka ku kalsoonaani  naaftaadana kuma kalsoonaan doontid iskana ilaali gabi ahaan ba erayga kalsoonidarro.

Sheeko xikmad leh:   kalsoonida
Aabbo ayaa gabadhiisa oo yar ayuu dalxiis geeyay si ay u soo daawato beeraha, xayawaanada iyo wabiyada, iyagoo dul socdo buundada(biriijka) ku dul yaala wabiga dushiisa ayuu gabadhii abbaheed ku yiri aabbo gacanta I qabso sidaadan ugu dhicin wabiga. gabadhii yareed oo ahayd gabadh illaahay xikmad wayn siiyay ayaa waxay ugu jawaabtay aabbo adigu iqabo maxaa yeelay laga yaabaa in aan kaa siibto hadaan anigu ku qabsado laakiin kaama siibanayo hadaad adigu I qabato gacanta. “ kalsoonida aad u hibayso dadka kaa mudani waxay kaa bad baadisaa hadimooyinka.”
Ahaw naftaada Inaad naftaada ku kalsoonato oo aadan cidna la barbar dhigin waa jidka guusha. Ha ka dayrin waligaa.

2. AQOON
Noloshaad la daris tahay Ha u doodin abidkaa Mid kaloo ku dayasho ah Abwaan maxamuud tukaale cismaan, Aqoontu waa furaha guusha waana midka mid ah astaamaha lagu gaadho guusha aqoontu waa iftiinka nolosha waana miisaanka uu qofku ku kala soocayo guush iyo guuldarada, samaanta iyo xumaanta.   ‘Aqoon la’aan waa iftiin la’aan.’ Aqoontu waa anshax waa edabta waa anfac waana shayga ugu qaalisan oo uu qoﬁ hanti ahaan u leeyahay waana shayga kuu sahlayo in aad gaadhid himiladaada tusaale  hadaad tiraahdo waxaan doonayaa inaan noqdo wariye oo aadan baranin cilmiga saxaafada waad ku guul daraysanaysaa inaad noqoto wariye ﬁican si aad guul uga gaadho mihnadaada waa in aad marka hore barataa cilmiga saxaafada. raadinta aqoontuna waa sir ka mid ah siraha guusha lagu gaaro.

3. DHAQAN WANAAG
Hadaad rabto inaad guulaysato waa in aad dadka si ﬁican ula dhaqanto kana fogaatid in aad dadka kula dhaqanto dhaqamo xun xun. Dhaqanka wanaagsan waxaa uu kaa dhiga yaa mid bulshada uu ku dhax nool yahay ixtiraaman. nooloshiisana ku guulaysta. ‘Anshaxu waa birishka u dhexeeya yoolka iyo guusha.’

4. ISKAASHI
Wada shaqayntu waxa ay yaraysaa hawsha waxa ayna badisaa guusha!
Bulsho wax aay horumar ku gaadhaa iyadoo dad keedu is kaashado oo isku kalsoonaadan. iskaashigaasina wuxuu u hor seedaa midnimo iyo wada jir meesha midnimo taalo guuli waataala maxaayeelay iskaashato ma kufto. 

Taasna waxaa inoo iftiiminaya gabaygan:  Taageeraday labo gacmood tamar ku yeeshaane Tiska waxaa la qaadaa markay tiirisaa bidixe Hadday midigtu keli taagan tahay tahar ma goyseene Mar kale waa iyadii iskaashiga laga lahaa: Xaajadu ma gobol oo ma gobol, haysku ganac goyne Gobolkeed gugii hore wixii go`ay ha loo daayo Gawdhagawdh yar baa nagu haree aan idiin gaadhsiino Dabadeedna geeshadda sidii gacal haloo aa`o Nin gooni uma ciidamee gacal ha lays moodo Markaad rabto inaad hawl guul ka gaadho waxaa ﬁican in aad dadka la kaashato oo aadan kaligaa isku gaar yeelin maxaa yeelay far kaliya fool ma dhaqdo hadaad dadka la kaashato hawshaada waxaad ka faa`iidi.

in aad hawsha si dhib yar u qabatid iyo in wakhtiga oo ah halbeega nolosha qofku uu kuu noqdo mid aadan ka qooma mayn.  ‘Ma qabsan karno wax yaalaha aynnu rabno anag oo wadajirna mooye.’

5. DAACADNIMO
Daacadnimadu waa tilman ka mid ah tilmaamaha ay leeyihiin dadka guulaysto waxay daacad u yihiin naftooda, dadkooda iyo dalkooda ma khiyaamaan dad kooda maxaayeelay waxeey ogsoonyihiin in khayaanadu ay ku soo dul noqoto khaa`inka laftiisa. Khaa’inkuna uun san liibaanin.

Sheeko xikmad leh: khiyaanada Nin baa yiri war ninyahoow qiyaanada i bar markaas ayuu ninkii caqliga badnaa ku yidhi waa yahay horta hashaada isoo lis, markii uu usoo lisay ayuu ku yidhi hadaba waanigaa kuu soo lisee khiyaanada ibar markaasu ninkii caqliga badnaa yidhi dee wa anigii ku baray. 

Waa maxay dulucda sheekadu ?

6. U ROONAANTA DADKA
Sheeko xikmad leh: wax u tarka dadka
Gandhi ayaa hada ka hor raacay tareen. markuu lugta hore la helay ayuu tareenkii dhaqaaqay, kadib mid ka mid kabihiisi ayaa dhulka ku dhacday mana fududeyn inuu kabta soo qabsado illeen tareenku joogsi ma lahane Gandhi wuxuu durbadiiba ku dhaqaaqay inuu kabtii kalena ku tuuro halkii ay tii hore ku dhacday, dadkii tareenka saarnaa oo aad ula yaabay falkaas, una haystaan Gandhi inuu caqlidarro sidaas u sameeyay ayay waydiiyeen waxa kabtiisii oo ka dhacday ku kalifay inuu tii kalena ka daba tuuro sidaasna ku kabo beelo. 

Si sahlan buu ugu jawaabay kabtii hore sooma ceshan karo oo ma awoodo waxaan se awoodaa nin hindi ah ee kabtaas heli doona aana ku caawiyo inuu tan labaadna la helo oo sidaas uu laba kabood oo ku socosho iyo labisgal ah u helo!

7. ISXILQAAN
Isxilqaanku waa inaad wax kasta oo kugu waajibay inaad ka soo baxdo duruuf kasta oo jirta aanay kaa hor joogsan, caqabad kasta ama dhib kasta oo kaa hor timaada aanad u joojinayn, dibna aanad u noqonayn ilaa guushaada aad ka soo taabato.

8. RAJO SAN
Rajada sani waxaa weeyaan waxaa ku tusayo mustaqbalka waxaad noqon lahayd qofkasta oo guul inuu gaadho rabo waxaa laga rabaa waxaa uu doonayo inuu guul ka gaadho inuu dhinaca ﬁican ka eego rajaystana wax ﬁican oo uusan ka eegin dhanka taban ama xun maxaa yeelay hadii waxaa aad rabto inaad ku guulaysato aad ka eegto dhanka xun waxaay noqonaysaa baasaysi.

Baasaysiguna waxa uu ka midka yahay asbaabaha ugu waawayn ee kuu diidan inaad noloshaada ka gaadho guul aad ku faraxdo.Waanad kartaa rajadaada inaad rumayso kaliya waxaad la kaalaydaa dadaal iyo dulqaad iskana ilaali baasaysiga . ‘rajadu waa awoodda lagu arko inuu jiro iftiin aanu sameyn dhamman gudcurku.